CELEX: E2017P0007
Language: et
Date: 2017-09-21 00:00:00
Title: EFTA järelevalveameti 21. septembril 2017 Islandi vastu algatatud hagi (kohtuasi E-7/17)

16.11.2017   
            
            
               ET
            
            
               Euroopa Liidu Teataja
            
            
               C 386/10
            
         EFTA järelevalveameti 21. septembril 2017 Islandi vastu algatatud hagi
   (kohtuasi E-7/17)
   (2017/C 386/08)
   EFTA järelevalveamet, Rue Belliard 35, 1040 Brüssel, Belgia, keda esindavad Carsten Zatschler, Catherine Howdle ja Ingibjörg Ólöf Vilhjálmsdóttir, on algatanud 21. septembril 2017 EFTA kohtus hagi Islandi vastu.
   EFTA järelevalveamet taotleb, et EFTA kohus:
   
               1.
            
            
               tuvastaks, et Island on jätnud vastu võtmata Euroopa Majanduspiirkonna lepingu II lisa VIII peatüki punktis 6f viidatud ja EMP lepingu protokolliga nr 1 kohandatud õigusakti (Euroopa Parlamendi ja nõukogu direktiiv 2014/29/EL lihtsate surveanumate turul kättesaadavaks tegemist käsitlevate liikmesriikide õigusaktide ühtlustamise kohta) siseriiklikus õiguskorras rakendamiseks vajalikud meetmed ning ei ole igal juhul nimetatud meetmetest EFTA järelevalveametile teatanud vastavalt EMP lepingu artiklile 7;
            
         
               2.
            
            
               kohustaks Islandit kandma menetluskulud.
            
         Õiguslik ja faktiline taust ning hagi toetuseks esitatud väited
   
               —
            
            
               Hagi käsitleb asjaolu, et Island ei täitnud 8. veebruariks 2017 EFTA järelevalveameti 8. detsembri 2016. aasta põhjendatud arvamust, mis käsitleb asjaolu, et Island on jätnud oma siseriiklikus õiguskorras rakendamata Euroopa Parlamendi ja nõukogu direktiivi 2014/29/EL surveseadmete turul kättesaadavaks tegemist käsitlevate liikmesriikide õigusaktide ühtlustamise kohta (edaspidi „õigusakt“), millele viidatakse EMP lepingu II lisa VIII peatüki punktis 6f ja mida on lepinguga kohandatud selle protokolli nr 1 alusel.
            
         
               —
            
            
               EFTA järelevalveamet väidab, et Island ei ole täitnud õigusaktist ja EMP lepingu artiklist 7 tulenevaid kohustusi, jättes selleks ettenähtud aja jooksul vastu võtmata meetmed, mida on vaja õigusakti rakendamiseks.